सचिन के खेलने पर भी सस्पेंस बना!  
सचिन तेंदुलकर रविवार को लंदन डॉक्टर से मिलने गए थे। कहा जा रहा है कि उनके पैर में लगी चोट काफी गंभीर हो गई है।
टीम इंडिया के लिए यह इंग्लैंड दौरा चोटों का दौरा साबित हो रहा है। सात खिलाड़ी अभी तक चोटिल हो चुके हैं और अब एक और बुरी खबर इंग्लैंड से कभी भी आ सकती है। सचिन तेंदुलकर रविवार को लंदन डॉक्टर से मिलने गए थे। कहा जा रहा है कि उनके पैर में लगी चोट काफी गंभीर हो गई है। इसी चोट की वजह से वो सीरीज़ के पहले वनडे में भी नहीं खेल पाए थे। डॉक्टर की रिपोर्ट अभी तक नहीं आई है। जैसे ही यह रिपोर्ट आएगी सचिन के सीरीज़ में आगे बने रहने पर कोई आखिरी फैसला लिया जाएगा। बता दें कि यह चोट सचिन को काफी पहले लगी लेकिन अब पैर में दर्द ज्यादा बढ़ गया है।